ทำวุ่น หนุ่มติดเกมส์เมาปีนตึก เพ้อกำลังสู้ศัตรู
หนุ่มโรงงานย่านปากน้ำทำวุ่น มาเหล้าขาวปีนไปยืนที่กันสาดตึก ตะโกนเหมือนกำลังต่อสู้อยู่ในเกมส์ออนไลน์ สุดท้ายตำรวจกล่อมจนยอมลง บอกติดเกมส์อย่างแรง พอเมาก็คิดไปว่าถูกศัตรูล้อม และกำลังสู้กันอยู่บนภูเขา    ,เมื่อเวลา22.00น.วันที่ 13 ธ.ค.ร.ต.ท.เดชา แสนสุข รอง สวป.สภ.เมืองสมุทรปราการ ได้รับแจ้งมีชายคลุ้ม คลั่งปีนอยู่บนกันสาดอาคารพาณิชย์ 4ชั้นครึ่ง ริมถนนศรีนครินทร์ ต.บางเมือง อ.สมุทรปราการจึงได้รีบรุดไปตรวจสอบ,ที่เกิดเหตุตามที่รับแจ้ง พบชายหนุ่ม ทราบต่อมาว่าชื่อนายวีรพล รสหอม อายุ 21ปี ชาวจ.ศรีษะเกษ ทำงานโรงงาน มีอาการคล้ายคนเมาสุราอยู่บนกันสาดชั้นที่ 2 ของอาคาร พูดจาสับสนไม่รู้เรื่อง และเพ้อถึงเรื่องราวการต่อสู้คล้ายในเกมส์ออนไลน์ ทางตำรวจและกูภัยได้ช่วยกันเกลี้ยกล่อมอยู่ประมาณ 10 นาที จึงยอมลงมาด้านล่างอย่างปลอดภัย,เจ้าหน้าที่ตรวจค้นในร่างกายไม่พบสิ่งผิดกฎหมาย จึงได้พาไปตรวจหาสารเสพติดที่สภ.เมืองสมุทรปราการ ก็ไม่พบสารเสพติด มีเพียงกลิ่นสุรา จึงได้ควบคุมตัวไว้ให้สงบสติอารมณ์ และสร่างเมา,หลังจากสร่างเมานายวีรพลหนุ่มโรงงานรายนี้ก็สารภาพว่า ตนทำงานเป็นพนักงาน ยกของในโรงงานใกล้ที่เกิดเหตุ ชอบเล่นเกมส์ออนไลน์แบบต่อสู้มาก ก่อนเกิดเหตุได้ดื่มเหล้าขาวไปคนเดียว 1 ขวดจนเมา,แต่ด้วยความที่เป็นคนชอบเล่นเกมส์แบบต่อสู้จึงจินตนาการไปว่าตัวเองอยู่ในเกมส์ออนไลน์และกำลังกระโดดอยู่บนภูเขา มีศัตรูรายล้อมจำนวนมาก แต่พอตั้งสติได้ว่าศัตรูที่รายล้อมอยู่นั้นเป็นเจ้าหน้าที่ตำรวจและกู้ภัย จึงได้ยอมลงมาแต่โดยดีหนุ่มติดเกมส์กล่าว
หนุ่มโรงงานย่านปากน้ำทำวุ่น มาเหล้าขาวปีนไปยืนที่กันสาดตึก ตะโกนเหมือนกำลังต่อสู้อยู่ในเกมส์ออนไลน์ สุดท้ายตำรวจกล่อมจนยอมลง บอกติดเกมส์อย่างแรง พอเมาก็คิดไปว่าถูกศัตรูล้อม และกำลังสู้กันอยู่บนภูเขา     
ปีนตึก,เมาปีนตึก,ติดเกมส์,คลั่งเกมส์,เกมส์ออนไลน์,ข่าวภูมิภาค,สมุทรปราการ